
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 11P/62/2024 3824203391 04. 11. 2024 JUDr. Róbert Matulák ECLI:SK:OSPD:2024:3824203391.3
ROZSUDOK V MENE SLOVENSKEJ REPUBLIKY Okresný súd Prievidza sudcom JUDr. Róbertom Matulákom vo veci starostlivosti o maloleté dieťa: A. B., C. X.X,XXXX, v konaní zastúpený kolíznym opatrovníkom: Úrad práce, sociálnych vecí a rodiny Prievidza, dieťa rodičov, matka: D. E., nar. X.X.XXXX, t. č. bytom F., D. G. XX/X a otec: F. B., nar. XX.X.XXXX, bytom C. F., F. XX/XX, o návrhu matky o zvýšenie výživného a zmenu úpravy styku otca s maloletým, takto rozhodol: I. Schvaľuje uzavretú rodičovskú dohodu v tomto znení: Otec, F. B., nar. XX.X.XXXX, sa zaväzuje počnúc dňom právoplatnosti tohto rozhodnutia platiť na výživu maloletého A. B., nar. X.X.XXXX, výživné vo výške 380 eur mesačne, k rukám matky, D. E., nar. X.X.XXXX, mesačne vždy vopred, najneskôr do 20. dňa kalendárneho mesiaca, za ktorý sa výživné poskytuje. Otec je oprávnený s maloletým A. sa stretávať každý párny víkend v kalendárnom roku od piatku 15,00 hod. do nedele 15,00 hod., s tým, že miesto prevzatia maloletého dieťaťa je zariadenie C. H. C. I., J.. J. XX, F. alebo bydlisko matky a miesto odovzdania maloletého dieťaťa je bydlisko matky. Matka sa zaväzuje maloleté dieťa na styk s otcom riadne a včas pripraviť a stretnutie otcovi s maloletým umožniť. Týmto rozhodnutím sa mení rozsudok Okresného súdu Prievidza, č.k. 11P/35/2022-107, zo dňa 22.11.2022, vo výrokovej časti o určení vyživovacej povinnosti otca voči maloletému A. a v časti úpravy styku otca s maloletým. II. Žiaden z účastníkov nemá nárok na náhradu trov konania. odôvodnenie: Toto rozhodnutie podľa § 221 písm. a/ Civilného sporového poriadku v spojení s ust. § 2 ods. 1 Civilného mimosporového poriadku odôvodnenie neobsahuje.
Poučenie:
Proti tomuto rozhodnutiu nie je možné podať odvolanie, pretože účastníci sa po vyhlásení rozhodnutia tohto práva výslovne vzdali, čo potvrdili svojimi podpismi v zápisnici o pojednávaní.
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

